Paparazi

Paparazi merujuk kepada jurugambar bebas yang sering mengekori orang ternama atau orang terkenal -  atlet, seniman mahupun politikus ketika melakukan kegiatan seharian mereka - untuk mengambil gambar orang tersebut tanpa disedari. Paparazi cenderung bekerja bersendirian tanpa terikat dengan mana-mana syarikat atau organisasi media perdana, malah hanya memperolehi gambar-gambar tersebut untuk media akhbar yang cenderung membuat laporan sensasi seperti majalah gosip.

Mereka bukanlah wartawan dan selalunya tidak mempunyai apa-apa sijil dalam fotografi mahupun seni halus. Jurugambar paparazi biasanya dianggap sebagai pengacau oleh selebriti.Is Everyone a Journalist? ,American Journalism Review, Oktober 1997. Dicapai pada 22 Februari 2013.

Asal-usul kata
Perkataan asal iaitu paparazzi ialah bentuk jamak dalam bahasa Itali kepada paparazzo, suatu perkataan dialek yang bermaksud bunyi yang berdengung seakan nyamuk. Penggunaan perkataan "Paparazzo" dalam konteks khusus mengenai jurugambar yang menganggu ini pula diinspirasikan daripada seorang watak jurugambar yang bernama sedemikian dari sebuah filem Itali tahun 1960 bertajuk La Dolce Vita arahan Federico Fellini.

Rujukan

Kategori:Etika kewartawanan
Kategori:Kritikan kewartawanan
Kategori:Selebriti